Unitaid

UNITAID er en internasjonal stiftelse som jobber for anskaffelse og distribusjon av medisiner mot hiv/aids, malaria og tuberkulose. Organisasjonen ble stiftet i september 2006 etter et initiativ fra Frankrike og Brasil. For det vesentligste får organisasjonen økonomiske bidrag gjennom en «solidaritetsavgift» på flybilletter.

Organisasjonen blir drevet fra WHO i Genève, noe som gir stor styrke i forhandlinger med farmasøytiske selskaper om lave priser for medisiner. UNITAID har ikke egne kanaler for distribusjon av medisinene, men støtter samarbeidsorganisasjonenes arbeid, blant annet The Global Fund to Fight AIDS, Tuberculosis and Malaria, Clinton Foundation, Health Access Initiative eller WHO.

Historie
De politiske handlinger i forbindelse med stiftelsen av organisasjonen finnes i to store rapporter om innovativ finansiering: Report of the Technical Group on Innovative Financing Mechanisms ble formulert etter anmodning fra statslederne i Brasil, Chile, Frankrike og Spania og ble publisert i september 2004. I tillegg ble  Landau-rapporten skrevet etter anmodning fra den franske presidenten Jacques Chirac og ble publisert i desember 2004. Dokumentene presenterte ulike muligheter for innovative finansieringsmekanismer, men begge understreket fordelene av skattebaserte modeller, så som stabilitet og forutsigbarhet.

Etter publiseringen av disse dokumentene henvendte landene seg til det internasjonale samfunnet for å få innspill.

Aktiviteter og målsetting

UNITAIDs primære formål er å sikre tilgang til medisiner mot de dødelige sykdommene hiv/aids, malaria og tuberkulose.

Delmålene er:
 å forhandle lave priser for allerede eksisterende former for medisiner og å kjøpe dem i store mengder, og
 å påskynde utvikling og masseproduksjon av spesielle legemidler som ikke eksisterer ennå, eller ikke er rimelige. Dette er for eksempel spesielt doserte pedriatriske medisiner for behandling av barn eller mennesker som har blitt resistente mot standardbehandlinger.

I 2008 begynte UNITAID å undersøke mulighetene for en patent-pool for å samle patenter til AIDS-medisiner slik at disse kunne bli produsert billigere for bruk i utviklingsland. Patent-poolen ble autorisert av UNITAIDs styre i desember 2009, og ble åpnet i oktober 2010 som en sveitsisk stiftelse.

UNITAID administrerer ikke distribusjonen av medisinene selv, men samarbeider med andre organisasjoner om dette.

Medlemmer
Følgende land er medlemmer i organisasjonen:
 Benin
 Brasil
 Burkina Faso
 Chile
 Den demokratiske republikken Kongo
 Den sentralafrikanske republikk 
 Elfenbenskysten
 Frankrike
 Gambia
 Guinea
 Jordan
 Kamerun
 Kypros
 Liberia
 Luxembourg
 Madagaskar
 Mali
 Mauritius
 Marokko
 Namibia
 Niger
 Norge
 Sør-Korea
 São Tomé og Príncipe
 Senegal
 Sør-Afrika
 Spania
 Storbritannia
 Togo

Se også
UNICEF
UNAIDS
Millennium Foundation

Referanser

Eksterne lenker
  (på engelsk)
 Section on the French Foreign Ministry's website on UNITAID (på engelsk)
 Message of support, tale av tidligere president i USA, Bill Clinton
 Offisiell hjemmeside til Philippe Douste-Blazy, styreleder i stiftelsen
 AIDSPortal; nyheter om UNITAID

Hiv/aids
Tuberkulose
Malaria
Internasjonale ikke-statlige organisasjoner
Selskaper etablert i 2006